open-index/open-wikipedia-markdown huggingface dataset:
Ուոլլես Սթիվենս

**Ուոլլես Սթիվենս** (, ), ամերիկացի բանաստեղծ։  
thumb|250px|Ուոլլես Սթիվենսի տունը Հարթֆորդում

## Կենսագրություն
Ծագմամբ գերմանացի հոլանդացի է։ 1903 թվականին ավարտել է Նյու Յորքի իրավաբանական ուսումնարանը։ 1904 թվականից ծառայել է Նյու Յորքի տարբեր փաստաբանական գրասենյակներում։ 1916 թվականին տեղափոխվել է Հարթֆորդ և ընդունվել է սոցիալական ընկերություններից մեկը, որտեղ էլ աշխատել է մինչև կենսաթոշակի անցնելը։ Նրա կյանքն անցել է բարեկեցիկ, չափազանց կանոնավոր և հարուստ չի եղել իրադարձություններով։ Երբևէ դուրս չի եկել Ամերիկայի Միացյալ Նահանգների սահմաններից։

Սթիվենսի բանաստեղծությունների առաջին մեծ ժողովածուն լույս է տեսել 1914 թվականին, Չիկագոյի «Փոեթրի» ամսագրում, բանաստեղծությունների առաջին գիրքը լույս է տեսել, երբ հեղինակը եղել է 44 տարեկան։ Սակայն ընթերցողների շրջանում համբավը տարածվել է ավելի ուշ, այսինքն` կյանքի վերջում, երբ նա ստացել է Ազգային գրական մրցանակ (1951 թվական) և Պուլիցերյան մրցանակ (1955 թվական)։ Մինչդեռ արդեն 1940-ական թվականներին քննադատները նրա ընգրկել են կենդանի և գրող ամենահայտնի բանաստեղծների թվում։

Սթիվենսի գրականությունը տարբերվել է պոեզիայի` որպես բարձրագույն պայմանի հանդեպ ամուր հավատով, առանց որի հնարավոր չէ գոյատևել. Սթիվենսոնը գրականությունը համարել է բարոյական սկիզբ, որն աշխարհում իմաստ ու կարգուկանոն է հաստատում։ Նրա պոեզիան ազդել է Ջոն Էշբերիի, Ջեյմս Մերրիլլի, Մարկ Ստրէնդի և 20-րդ դարի երկրորդ կեսի ամերիկացի խոշոր բանաստեղծների ստեղծագործությունների վրա։

## Ստեղծագործություն

### Բանաստեղծություն
* Harmonium/ Ֆիսհարմոնիա (1923 թվական)
* Ideas of Order/ Շարքի գաղափարները (1936 թվական)
* The Man with the Blue Guitar/ Կապույտ կիթառով մարդը (1937 թվական)
* Parts of a World/ Լույսի մասերը (1942 թվական)
* Transport to Summer/ Մերձեցում ամռանը (1947 թվական)
* Collected Poems/ Ստեղծագործությունների հավաքածու (1954 թվական)
* Opus Posthumous/ Հետմահու (1957 թվական)
* The Palm at the End of the Mind/ Արմավենին գիտակցության ծայրին (1972 թվական)

### Էսսե
* The Necessary Angel, 2000. — 138 с.
* Կապույտ կիթառով մարդը, New York: Ars-Interpres, 2003. — 100

## Ծանոթագրություններ

## Գրականություն
* Borroff, Marie, ed. Wallace Stevens: A Collection of Critical Essays. Englewood Cliffs: Prentice-Hall, 1963
* Pearce R.H., Hillis Miller J. The act of the mind; essays on the poetry of Wallace Stevens. Baltimore: Johns Hopkins Press, 1965
* Wendler H. On Extended Wings: Wallace Stevens' Longer Poems. Cambridge: Harvard UP, 1969
* Wendler H. Wallace Stevens: Words Chosen out of Desire Knoxville: University of Tennessee Press, 1984
* Bloom H. Wallace Stevens. New York: Chelsea House Publishers, 1985.
* Sharpe T. Wallace Stevens: a literary life. New York: St. Martin’s Press, 2000

## Արտաքին հղումներ
* Ուոլլես Սթիվենսի կայքը
* http://www.stihi.ru/2009/02/28/1289 «Պաղպաղակի կայսրը», թարգմանություն
* http://www.stihi.ru/2002/02/07-307 «13 էտյուդ Կեռնեխի մասին», թարգմանություն
* https://web.archive.org/web/20070927192915/http://www.learner.org/catalog/extras/vvspot/Stevens.html

Կատեգորիա:Ամերիկացի բանաստեղծներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի փաստաբաններ
Կատեգորիա:Ամերիկացի դրամատուրգներ
Կատեգորիա:20-րդ դարի ամերիկացի բանաստեղծներ
Ալվարո Վադիլիո

**Ալվարո Վադիլիո Սիֆուենտես** (, ), իսպանացի ֆուտբոլիստ, վինգեր։ Հանդես է գալիս ««Էսպանյոլ ՖԱ»-ի կազմում։

## Ակումբային կարիերա
### «Բետիս»
Ալվարո Վադիլիոն միացել է «Բետիսի» մանկապատանեկան թիմին 12 տարեկան հասակում։ 2011 թվականի օգոստոսի 28-ին նա իր նորամուտն է նշել «Գրանադայի» դեմ խաղում՝ դառնալով երկրորդ ամենաերիտասարդ ֆուտբոլիստը, ով մասնակցել է Լա Լիգայիի շրջանակներում կայացած հանդիպման(16 տարեկան 11 ամսական 16 օրական)։ Այդ հանդիպումն ավարտվել է 1-0 հաշվով՝ «Բետիսի» հաղթանակով։

2011 թվականի հոկտեմբերի 15-ին կայացած «Ռեալ Մադրիդի» դեմ խաղի առաջին րոպեներին Սերխիո Ռամոսի հետ ընդհարումից հետո Ալվարոն վնասվածք ստացավ, որի պատճառով նա բաց թողեց մի քանի ամիս։ 2014 թվականին նրա մոտ կրկրնվեց նույն վնասվածքը։

### «Ուեսկա»
2016 թվականի օգոստոսի 18-ին Ալվարոն ազատ գործակալի կարգավիճակով տեղափոխվեց Սեգունդա B-ում հանդես եկող «*Ուեսկա ՖԱ*»։ Թիմի կազմում իսպանացի ֆուտբոլիստը իր առաջին գոլը խփել է հոկտեմբերի 1-ին կայացած «Ալմերիա»-ի դեմ խաղում։

2017 թվականի փետրվարի 12-ին նա գոլի հեղինակ է դարձել «Կորդոբայի» դեմ խաղում, որն ավարտվել է 2-0 հաշվով։ Իր առաջին մրցաշրջանի ընթացքում Վադիլոն մասնակցեց 34 հանդիպման և դարձավ 7 գոլի հեղինակ։

### «Գրանադա»
2018 թվականի հունիսի 27-ին Ալվարո Վադիլոն երկու տարվա պայմանագիր կնքեց «Գրանադայի» հետ։ 2018-19 մրցաշրջանում Ալվարոն Սեգունդա B-ի շրջանակներում դարձավ 4 գոլի հեղինակ։

2019 թվականի սեպտեմբերի 21-ին իսպանացին գոլի հեղինակ է դարձել կատալոնական «Բարսելոնայի» դեմ խաղում, որն ավարտվել է 2-0 հաշվով։

### «Սելտա»
2020 թվականի հուլիսի 22-ին Վադիլոն ազատ գործակալի կարգավիճակով տեղափոխվեց «Սելտա» և թիմի հետ կնքեց 3 տարվա պայմանագիր։ Դրանից մի քանի ամիս անց՝ հոկտեմբերի 5-ին ֆուտբոլիստը վարձավճարով տեղափոխվեց «Էսպանյոլ»։

## Ծանոթագրություններ

## Արտաքին հղումներ
* 
* Профиль на сайте bdfutbol 
* 

Կատեգորիա:1994 ծնունդներ
Կատեգորիա:Գրանադայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոկտեմբերի 12 ծնունդներ
Կատեգորիա:Ռեալ Բետիսի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Sunny Summer

***«Sunny Summer»*** (), հարավկորեական գըրլ բենդ GFriend-ի յոթերորդ մինի ալբոմը։ Այն համարվում է խմբի առաջին հատուկ «ամառային ալբոմ»ը։ Ալբոմը թողարկվել է 2018 թվականին՝ Source Music-ի կողմից և տարածվել է kakao M-ի միջոցով։

## Ստեղծագործություն
Ալբոմը պարունակում է հինգ երգ, այդ թվում` համանուն «Sunny Summer» վերնագրային երգը։ Թրեքը Billboard-ը նկարագրել է որպես «օդային, բուռն վոկալ, որը ցատկում է մեղեդու վրա, [երգը] ղեկավարվում է խմբի թարմացնող վոկալային երանգներով, երբ նրանք միասին երգում են անմոռանալի թռիչքի մասին»։

## Թրեք-լիստ

## Չարթեր
### Ամենշաաթյա չարթեր

### Ամփոփիչ չարթ

## Վաճառք

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Քլարենս Հադսոն Ուայթ

**Քլարենս Հադսոն Ուայթ** (, ), ամերիկացի լուսանկարիչ, «Photo-Secession» ուղղության հիմնադիրներից մեկը, պիկտորիալիզմի ներկայացուցիչ։

## Կենսագրություն
մինի|ձախից|Քլարենս Ուայթ. Տղան «Camera Work» ամսագրով, 1905 թվական
Նրա հայրը զբաղվել է նպարեղենի մեծածախ առևտրով, որտեղ որպես հաշվապահ սկսել է աշխատել նաև Քլարենսը։ Նրա կինը՝ Ջեյն Ֆելիքսը (նրանք ամուսնացել են 1893 թվականին) դարձել է նրա մուսան, քննադատը և մենեջերը։ Ուայթը լուսանկարների մեծ մասն արել է 1893-1906 թվականներին, երբ ողջ օրը աշխատել է նպարեղենի ընկերությունում և միայն երեկոներն ու հանգստյան օրերն է կարողացել օգտագործել լուսանկարելու համար։ 1898 թվականին նա ստեղծել է լուսանկարչության սիրահարների ակումբ։

Ստացել է Օհայոյի լուսանկարիչների ասոցիացիայի մեդալ (1896), մասնակցել է Ֆիլադելֆիայի 1898 թվականի Ֆոտոցուցահանդեսին։ Նույն թվականին նա հանդիպել է Ալֆրեդ Ստիգլիցին և նրա հետ դարձել «Photo-Secession» լուսանկարչության ուղղության հիմնադիրներից մեկը։ 1906 թվականին նա թողել է նպարեղենային բիզնեսը, տեղափոխվել Նյու Յորք և ամբողջությամբ զբաղվել լուսանկարչությամբ։ Ուայթի աշխատանքները հայտնվել է «Photo-Secession» ցուցահանդեսներում, և հրատարակվել է «Stiglitz's Camera Work» ամսագրում։ Ամսագրի մի ամբողջ համար նվիրվել է նրա աշխատանքին։

## Մանկավարժական գործունեություն
մինի|աջից|Քլարենս Ուայթ , Պատկեր կանացի կերպարով, 1908 թվական
1907 թվականից նա լուսանկարչական արվեստ է դասավանդել Կոլումբիայի համալսարանում։ 1914 թվականին հիմնադրել է ժամանակակից լուսանկարչության դպրոց։ Քլարենսը եղել է հայտնի մանկավարժ, նրա աշակերտների թվում են եղել Մարգարեթ Բուրք-Ուայթը, Դորոթեա Լանժըը, Դորիս Ուլմանը, Փոլ Աութրեբրիջը և ամերիկյան լուսանկարչության շատ այլ նշանավոր վարպետներ։

## Ուայթը և Ստիգլիցը
1910 թվականից Ստիգլիցը սկսել է հեռանալ պիկտորիալիզմից դեպի դասական լուսանկարչություն։ Ուայթը չի աջակցել ընկերոջը՝  հավատարիմ մնալով այս ուղղությանը և դառնալով պիկտորիալիզմի ամենամեծ ներկայացուցիչը։ 1916 թվականին նա հիմնադրել է Ամերիկյան պիկտորիալիզմի լուսանկարիչների միությունը և մինչև 1921 թվականը եղել է դրա նախագահը։ Միությունը կազմակերպել է իր սեփական ցուցահանդեսները, հրատարակել ամսագիր։ Այնուհանդերձ իր հիմնական դերը գտավ գեղարվեստական կրթության ոլորտում։

## Ծանոթագրություններ

## Գրականություն
* Bunnell P. Clarence H. White: the reverence for beauty. Athens: Ohio university gallery of fine art, 1986

## Արտաքին հղումներ
* Кларенс Уайт на сайте artnet
* Кларенс Уайт на сайте PhotoIsland

Կատեգորիա:Ամերիկացի լուսանկարիչներ
Կատեգորիա:Կոլումբիայի համալսարանի դասախոսներ
Կատեգորիա:Ամերիկացի մանկավարժներ
Short Hair

***Short Hair*** (, *Danbalmeori*; ), հարավկորեական գըրլ բենդ AOA-ի առաջին մինի ալբոմը։ Այն թողարկվել է 2014 թվականի հունիսի 19-ին` FNC Entertainment ընկերության կողմից, համանուն վերնագրային երգով։

## Նախադրյալներ և ռելիզ
2014 թվականի մայիսի 25-ին AOA-ն հայտարարեց, որ իրենք պատրաստվում են հունիսին վերադառնալ իրենց առաջին մինի ալբոմով։

## Պրոմոուշեն
«Short Hair» երգի պրոմոուշենը սկսել են 2014 թվականի հունիսի 19-ին` *[[M! Countdown]]*-ով։ Երգը նաև առաջխաղացում է ունեցել *[[Երաժշտական բանկ (հեռուստաշոու)|Music Bank]]*-ում, *Music Core*-ում և *Inkigayo*-ում։

## Թրեք-լիստ

## Չարթեր

## Վաճառքներ և հավաստագրումներ

## Ծանոթագրություններ

Կատեգորիա:2014 մինիալբոմներ
Կատեգորիա:Կորեերեն մինիալբոմներ
Թոր Յուլիուս Էֆրայիմ Անդրե

**Թոր Յուլիուս Էֆրայիմ Անդրե՝** (, ), շվեդ կրոնագետ և համեմատական կրոնագիտության մասնագետ։ 1936-1947 թթ. եղել է Լինչոպինգի եպիսկոպոս։

Ծնվել է քահանայի ընտանիքում։ Ուփսալայի համալսարանում սովորել է աստվածաբանություն, որտեղ 1917 թվականին պահպանել է դոկտորի դիսերտացիան։ 1927 թվականին դարձել է Ստոկհոլմի համալսարանի կրոնների պատմության ամբիոնի պրոֆեսոր, իսկ երկու տարի անց վերադարձել է և դասավանդել Ուփսալայի համալսարանում։ 1936 թվականին նշանակվել է Լինչոպինգի եպիսկոպոս և նույն թվականին Աքսել Պերսոն–Բրամստորպայի կաբինետում կարճ ժամանակով զբաղեցրել է եկեղեցական գործերի նախարարի պաշտոն (հնագույն անուն, իրականում եղել է կրթության նախարար)։

Անդրեն եղել է Նատան Սյոդերբլումի աշակերտը և 1932 թվականին՝ Շվեդական համալսարանում, զբաղեցրել է նրա տեղը։ Լինելով կրոնի պատմաբան՝ Անդրեն ակադեմիական հետաքրքրություն է ունեցել իսլամի վաղ պատմության, մասնավորապես նրա հրեական և քրիստոնեական ակունքների նկատմամբ։  Ինչպես նաև հետաքրքրվել է կրոնի հոգեբանությամբ և վաղ սուֆիզմով։

Աննեմարի Շիմմելը մի անգամ (1985 թվականին) նշել է, որ մինչ օրս միայն մեկ ուսումնասիրություն է «մասնագիտորեն փորձել ցույց տալ Մուհամեդ մարգարեի դերը իսլամական բարեպաշտության մեջ։ Անգամ այսօր *Die person Muhammeds in lehre und glaube seiner Gemeinde* (1918) Թորա Անդրեն մնում է իր ոլորտի չափանիշում, անգերազանցելի լինելով ցանկացած խոշոր ուսումնասիրության համար, չնայած նրա դրույթները հետագայում լրացվեցին սուֆիզմի վերաբերյալ տարբեր այլ աշխատություններով։ Սակայն, ցավոք, նա նույնիսկ իսլամագետների շրջանում քիչ է հայտնի։» Նրա՝ «Իսլամական միստիկներ» գիրքը, 2003 թվականին թարգմանվել է ռուսերեն։

## Ծանոթագրություններ

Կատեգորիա:20-րդ դարի պատմաբաններ
Կատեգորիա:Գիտնականներ այբբենական կարգով
Կատեգորիա:Շվեդ արևելագետներ
Կատեգորիա:Շվեդ պատմաբաններ
Րեքիձյո

, ճապոնական տերմին, որը նշանակում է՝ կանայք, ովքեր սիրում են պատմությունը և այցելում են տուրիստական վայրեր, որտեղ տեղի են ունեցել պատմական իրադարձություններ։ Ի սկզբանե այն օգտագործվել է օտակու կանանց բնութագրելու համար, ովքեր պատմասեր են և կենտրոնացած են ճապոնական պատմության որոշակի գործիչների վրա․ նրանք իրենց վարքագծում օգտագործում են նախաինդրուստրիալ Ճապոնիայի խոսքն ու ձևերը և ճանապարհորդում դեպի տայգա դրամաների հետ կապված վայրեր։ Ներկայումս այսպես են անվանում պատմությունը սիրող և պատմական զբոսաշրջային վայրերով տարված բոլոր կանանց՝ ինչպես Ճապոնական, այնպես էլ համաշխարհային։ Րեքիձյոի հետ կապված տնտեսական գործունեությունը տարեկան ունենում է շուրջ 750 մլն ԱՄՆ դոլար եկամուտ։

## Մշակույթում և արվեստում
### Մանգա և Անիմե
* *Chihayafuru*, Kanade Oe-ի հերոսուհիներից մեկը րեքիձյո է, ճապոնական ավանդական հագուստի, ճապոնական հին պալատի վարվելակարգի և ճապոնական պոեզիայի երկրպագու։
* *Genshiken*, Ռիկ Եսիտակեի հերոսուհիներից մեկը «րեքիձյոկեի ֆուձեսի» է, նա սիրում է պատմություններ Սենգոկու շրջանի ռազմապետերի մասին։
* *Girls und Panzer*.

## Տես նաև

* Քոսփլեյ

## Ծանոթագրություններ

## Արտաքին հղումներ
* «Reki-jo» or «History Girls» 
* «Who Are These „History Girls“ From Japan and What Are Their Interests?» archive
* «Tracks, magazine musical» archive
* 歴☆女子会
* 城ガール隊 

Կատեգորիա:Կանանց մշակույթ
Կատեգորիա:Ճապոնիայի հասարակություն
Կատեգորիա:Ճապոնիայի մշակույթ
Վարշամ Հայրապետյան

**Վարշամ Բարսեղի Հայրապետյան** (), հայ մանկավարժ, ԽՄԿԿ անդամ (1942), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Վարշամ Հայրապետյանը ծնվել է 1921 թվականին, Արտաշատի շրջանի Ոստան գյուղում։ 1940 թվականին ավարտել է Երևանի № 17 միջնակարգ դպրոցը։ Կարճ ժամանակ դպրոցում աշխատելուց հետո 1941 թվականի աշնանը զորակոչվել է կարմիր բանակ։

1941 թվականին մասնակցել է Մոսկվայի հերոսական պաշտպանությանը։ 1942 թվականի սկզբներին 21-րդ հատուկ հարվածային բրիգադի կազմում տեղափոխվել է Կալինինի ռազմաճակատ, փետրվարին սովորել է ռազմաճակատին կից կրտսեր լեյտենանտների դասընթացներում, որն ավարտել է մայիսին և մեկնել առաջին գիծ։ Ծառայել է 599-րդ հրաձգային գնդում, մասնակցել Սմոլենսկի մարզում ֆաշիստական զորքերի դեմ մղված մարտերին։ 1942 թվականի սեպտեմբերի 25-ին վիրավորվել և բուժվելուց հետո վերադարձել է մարտական շարք։ Այդ օրերին ընդունվել է կուսակցության շարքերը, ծառայել 43-րդ բանակի 145-րդ հրաձգային դիվիզիայում, 1943 թվականին ուղարկվել է վերապատրաստման դասընթացներին։ 1944 թվականի հունվարին կապիտանի կոչումով նշանակվել է 204-րդ հրաձգային դիվիզիայի 730-րդ գնդում՝ վաշտի հրամանատար։ Մասնակցել է Վիտեբսկի շրջանում, Կուռլանդիայում  թշնամու զորքերի շրջապատմանը և ջախջախմանը, Մերձբալթիկայի մի շարք քաղաքների և գյուղերի ազատագրմանը։ 1946 թվականին զորացրվել է բանակից։

Պարգևատրվել է Կարմիր դրոշի, Կարմիր աստղի շքանշաններով, Մոսկվայի պաշտպանության համար, Գերմանիայի դեմ տարած հաղթանակի համար և այլ մեդալներով։

Հետպատերազմյան տարիներին Հայրապետյանը ստացել է մանկավարժական բարձրագույն կրթություն, որպես ուսուցիչ աշխատել է Արտաշատի շրջանի դպրոցներում։ 1958 թվականին եղել է Բարձրաշենի միջնակարգ դպրոցի տնօրեն։

## Պարգևներ
* Կարմիր դրոշի շքանշան
* Կարմիր աստղի շքանշան
* Մոսկվայի պաշտպանության համար մեդալ
* Գերմանիայի դեմ տարած հաղթանակի համար մեդալ

## Ծանոթագրություններ

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:ԽՄԿԿ անդամներ
Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Hippity Hop

***Hippity Hop***, հարավկորեական գըրլ բենդ EXID-ի առաջին մինի ալբոմը։ Ալբոմը թողարկվել է 2012 թվականի օգոստոսի 13-ին։

## Ռելիզ
«I Feel Good» երգի տեսահոլովակի թիզերը  ալբոմի թողարկման հետ միասին թողարկվել է օգոստոսի 6-ին։ Ամբողջական երաժշտական տեսահոլովակը թողարկվել է 2012 թվականի օգոստոսի 14-ին։

## Պրոմոուշեն
Ալբոմը խթանելու համար EXID-ը հանդես է եկել տարբեր երաժշտական ծրագրերում։ «I Feel Good» երգի առաջխաղացումը մեկնարկել է օգոստոսի 17-ին։ EXID-ը Music Bank-ում երգը կատարել է օգոստոսի 17-ին։

## Թրեք-լիստ

## Չարթեր

## Վաճառք

## Ծանոթագրություններ

Կատեգորիա:2012 ալբոմներ
Կատեգորիա:Կորեերեն մինիալբոմներ
Ուիլյամ Սենֆորդ Նայ

**Ուիլյամ Սենֆորդ Նայ** (, ), ամերիկացի ինժեներ, դերասան և հեռուստահաղորդավար։

## Կենսագրություն
Ուլիամ Սենֆորդ Նայը ծնվել է Վաշինգտոնում, նրա ծնողներն էին Ժակլինը (1921-2000), որը Երկրորդ համաշխարհային պատերազմի ժամանակ ծառայել է որպես գաղտնագրագետ և Էդվին Դեբի Նայը (1917-1997), նա նույպես երկրորդ համաշխարհային պատերազմի նախկին վետերան էր։ Դպրոցն ավարտելուց հետո Նայը սովորել է Քորնելի համալսարանում, որտեղ նրան դասավանդել է Կարլ Սագան։ Համալսարանն ավարտել է 1977 թվականին։

Նայը իր կարերիան սկսել է Բոինգ կազմակերպությունում, որտեղ նաև նկարահանվել է ուսուցողական ֆիլմերում։ Հետագայում նա աշխատել է, որպես  ավիացիոն ոլորտի խորհրդատու։ 1999 թվականին տրված հարցազրույցի ժամանակ նա ասել է, որ մի քանի տարին մեկ դիմել է HACA-ին՝ տիեզերագնացի պաշտոն ստանալու համար, բայց ամեն անգամ մերժել են։

2010 թվականին Նայը զբաղեցնում է «Մոլորակային միություն» կազմակերպության գործադիր տնօրենի պաշտոնը։

## Ֆիլմագրություն
* «Մեծ պայթյունի տեսությունը», հեռուստասերիալ, 7-րդ եթերաշրջան՝ 7-րդ սերիա և 12-րդ եթերաշրջան՝ 1-ին սերիա, կամեո,
* «Աստղային դարպասներ. Ատլանտիդա», հեռուստասերիալ, 5-րդ եթերաշրջան՝ 16-րդ սերիա, կամեո,
* «Թվեր», հեռուստասերիալ, 3-րդ եթերաշրջան՝ 8-րդ սերիա, կամեո,
* «Կույր գոտի», հեռուստասերիալ, 3-րդ եթերաշրջան՝ 20-րդ սերիա, 4-րդ եթերաշրջան՝ 18 սերիա, կամեո,
* «Ֆիքսիկներ։ Մեծ գաղտնիքը»։

## Ծանոթագրություններ

## Արտաքին հղումներ
* Официальный сайт
* 

Կատեգորիա:Ամերիկացի գիտնականներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի կատակերգուներ
Կատեգորիա:Ամերիկացի մանկավարժներ
Կատեգորիա:Ամերիկացի ճարտարագետներ
Կատեգորիա:Ամերիկացի թերահավատներ
Կատեգորիա:Ջոն Հոփքինսի համալսարանի շրջանավարտներ
Կատեգորիա:Ամերիկացի դերասաններ
Կատեգորիա:Ամերիկացի հաղորդավարներ
Կատեգորիա:Ամերիկացի հումանիստներ
Կատեգորիա:Ամերիկացի ֆիզիկոսներ
Կատեգորիա:Ամերիկացի գյուտարարներ
Kakegurui

**Kakegurui** (), Հոմուրա Կավամոտոյի մանգան։ Սկսել է հրապարակվել 2014 թվականից Gangan Joker ամսագրում։ 2017 թվականին հրապարակված է եղել 7 հատոր։ Մանգայի մոտիվներով ստեղծվել է անիմե MAPPA ստուդիայում, որի պրեմիերան կայացել է 2017 թվականի հուլիսի 1-ին։ Ռեժիսորը եղել է Յուիտիրո Հայասին, սցենարիստը՝ Յասուկո Կոբայասին, իսկ կոմպոզիտորը՝ Իսիկավա Տոմոհիսան։

## Մանգա
Կավամոտոն և Հաոմորան մանգան թողարկել են 2014 թվականին Square Enix Gangan Joker ամսագրում։ Anime Expo-ում Yen Press-ը հայտարարել է մանգայի լիցենզիայի մասին։

Մանգայի սփին-օֆֆի անվանումն է Kakegurui -Twin-, որը պատմում է Մերի Սաոտոմեի կյանքի մասին, այն թողարկվում է 2015 թվականից Gangan Joker-ում։ Սփին-օֆֆի նկարազարդմամբ զբաղվում Է Քեյ Սայքին։

## Անիմե
MAPPA ստուդիայում ստեղծված անիմե սերիալի պրեմիերան տեղի է ունեցել 2017 թվականի հուլիսի 1-ին Տոկիոյի MX, MBS և այլ ալիքներում։ Յուիտիրո Հայասին ղեկավարում էր նկարահանումները, Յասուկո Կոբայասին պատասխանատու էր սցենարի համար, Իսկ Մանաբու Ակիտան զբաղվում էր կերպարների դիզայնով։ Երաժշտությամբ զբաղվել է TECHNOBOYS PULCRAFT GREEN-FUND խումբը։ Անիմեն նաև հեռարձակվում է Նեթֆլիքս հոսքային ծառայությունում։

## Քննադատություն
Մանգայի հետազոտության մեջ Anime News Network պորտալի քննադատ Ռեբեկա Սիլվերմանը Kakegurui-ն բնութագրել է որպես բավականին հեշտ պատմություն, լավ առեղծվածային տարրերով, որոնց թիվն աճում է պատմության ընթացքում։ Գրախոսը նաև Յումեկոյին անվանել է «հետաքրքիր կերպար», բայց դժգոհել է մանգակայի կողմից շատ հստակ ներկայացված էչի ֆանսերվիսի տարրերից, մասնավորապես, նրա պատկերացմամբ, Յումեկոյի կիսաշրջազգեստը պատկերվել է զգալիորեն ավելի կարճ, քան նրա համադասարանցիներինը, ինչպես նաև կանացի կերպարներից ոչ մեկը չի կրել կրծկալ հագուստի տակ։ Յումեկոյի հետաքրքիր առեղծվածային բնույթը նաև նմանեցրել են Մեթյու Ալեքսանդրի The Fandom Post-ի համար։

Անիմեն ստացել է գրախոսների դրական արձագանքները։ Anime News Network-ից Թերոն Մարտինն առանձնացրել է աշխատանքի երաժշտական ուղեկցությունն ու անիմացիայի ընդհանուր որակը, սակայն քննադատել է մի շարք ձգձգված դրամատիկ դրվագներ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Մանգաներ
Բիլլի Բարթի

**Բիլլի Բարթի**  (, ), կինոյի և հեռուստատեսության ամերիկացի դերասան, ֆիլմերի հնչյունային կատարող, երբեմն երգել է ֆիլմերում։ Նա միշտ խաղաղացել է յուրահատուկ դերեր, քանի որ նրա հասակը հասուն տարիքում կազմում էր 114 սմ, որը կապված էր գենետիկական խանգարմանը՝ աճառ-մազերի հիպոպլազիայի գենետիկ խանգարման պատճառով։

## Կենսագրություն
Ուիլյամ Ջոն Բերտանցետին (դերասանի իրական անունը) ծնվել է 1924 թվականի հոկտեմբերի 25-ին Միլսբորո  բնակավայրում (Փենսիլվանիա, ԱՄՆ)։ Հայրը՝  Ալբերտ Սթիվեն էր, մայրը՝ Էլեն Սեսիալ Բերտանցետի, որը  ուներ իտալական արմատներ, քույրը՝ Դիդ (ամուսնությունից հետո՝ Մորս)։  Բարթին և նրա ամբողջ ընտանիքը Հիսուս Քրիստոսի Վերջին օրվա սրբերի եկեղեցու (մորմոններ)  հետևորդներ էին։

Առաջին անգամ Բարթին էկրանին  հայտնվել է այն ժամանակ, երբ նա նույնիսկ երեք տարեկան չի եղել։ 1927-1937 թվականներին նա նկարահանվել է 73 ֆիլմում, որոնց մեծ մասը կարճամետրաժ ֆիլմեր էին Միկի Մաքգիրի արկածների մասին։

Այնուհետև երիտասարդ դերասանի կարիերայում նկատելի ընդմիջում է եղել։ Հաջորդ անգամ նա հայտնվել է միայն 1946 թվականին «Երեք իմաստուն հիմարներ» ֆիլմի լրացուցիչ մասերում, իսկ հետո ամբողջովին շարունակել իր կինոկարիերան 1950 թվականից, երբ նա արդեն 26 տարեկան էր։ Բարթին պարբերաբար նկարահանվում էր մինչև իր մահը՝ 2000 թվականը։

Բարթին ակտիվ պայքարող է եղել  իր նման կարճահասակ մարդկանց իրավունքների համար։ Մասնավորապես, նա բազմիցս հակասության մեջ է մտել իր ֆրանսիացի գործընկեր Էրվե Վիլչեսի հետ, որը նախընտրում էր նրանց նմաններին կոչել գաճաճներ (լիլիպուտ)։ 1957 թվականին Բարթին հիմնել է «Ամերիկայի փոքրիկ մարդիկ», որն իր տեսակի մեջ առաջինն էր Հյուսիսային Ամերիկայում։ Այն հաջողությամբ շարունակել է գոյություն ունենալ և հիմնադրի մահից հետո, 2010 թվականի դրությամբ, բաղկացած էր շուրջ 6800 մարդուց։

1990 թվականին երկու սցենարիստներ՝ Ուիլյամ Ուինքլեր և Ուորեն Թեյլորներ, Բիլլի Բարթիի դեմ առանձին դատական հայցեր են ներկայացրել  չվճարված հոնորարների համար։ Դատարանը բավարարել է հայցվորների հայցերը և առաջին գործով Բարթիից վերադարձվել է $1,328 դոլար, իսկ երկրորդով՝ $428 դոլար։

2000 թվականի նոյեմբերի 30-ին Բարթին տեղափոխվել է հիվանդանոց սրտի և թոքերի բողոքների պատճառով։ Դերասանը մահացել է երեք շաբաթ անց՝ դեկտեմբերի 23-ին, Գլենդելի (Կալիֆորնիա նահանգ) հիվանդանոցում՝ սրտի անբավարարությունից։

### Անձնական կյանք
1962 թվականի փետրվարի 24-ին Բիլլի Բարթին ամուսնացել է  Շիրլի Բոլինգբրոկի հետ։ Միասին ապրել են  մի  ամբողջ կյանք՝ 38 տարի, մինչ դերասանի մահը՝ 2000 թվականը։ Ամուսնությունից ունեցել են  երկու երեխա. Լորրի Նիլսոնը և Բրեյդենը, որոնք դարձել են  քիչ հայտնի պրոդյուսեր, օպերատոր, ռեժիսորի օգնական և կինոնկարի  խմբագիր։

## Ծանոթագրություններ

## Գրականություն
* 

## Արտաքին հղումներ
* Билли Барти  на сайте ''filmreference.com

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:Ակտիվիստներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան փառքի ծառուղի
Կատեգորիա:Բեմական կեղծանուններ
Գյութան

**Գյութան** (), ճապոնական ուտեստ՝ պատրաստված տապակած տավարի լեզվից, Սենդայի հպարտություն։

## Օգտագործում
thumb|200px|left|Գյութանի չափաբաժին պատրաստված տապակի մեջ
Գյութանի պատրաստման սովորույթը ծագել է Սենդայ քաղաքում (1948), որտեղ ուտեստը սովորաբար մատուցվում է բրնձի, ապուրի և մարինացված վարունգների հետ։ Գյութանը Սենդայի հպարտությունն է։ Ճապոնիայի այլ շրջաններում գյութանը մատուցում են յակինիկուի ռեստորաններում։

*Գյութանի* ստեղծող է համարվում Սանո Կեյսիրոն՝ Սենդայում յակիտորիայի սեփականատերը, որը 1948 թվականին ռեստորան բացեց և սկսեց այնտեղ մատուցել կովի լեզվից պատրաստված ուտեստններ (1948): Այդ ռեստորանը կոչվում էր Tasuke, և մինչև օրս էլ համարվում է լավագույն վայրը Սենդեայում, որտեղ կարելի է համտեսել գյութան։ Ի սկզբանե Գյութանը համարվում էր բավականին տարօրինակ ուտեստ, սակայն աստիճանաբար հանրաճանաչություն ձեռք բերեց ամբողջ Ճապոնիայի տարածքում։

Այն ռեստորանները, որոնք գյութան էին մատուցում, լրացուցիչ զարգացում ստացան 1991 թվականին, երբ վերացվեց տավարի մսի ներկրման ճապոնական թույտվությունը։ 2003 թվականին Ճապոնիայի կառավարությունը ժամանակավորապես դադարեցրեց ամերիկական տավարի մսի ներկրումը այն բանից հետո, երբ դրանց մեջ հայտնաբերվեց կովի կատաղության հարուցիչներ։ Սա լուրջ հարված էր գյութան մատուցող ռեստորանների համար։ Սենդայի գյութան պատրաստող ռեստորաններում տավարի լեզվի 90 %-ը ներկրվում էր ԱՄՆ-ից։ Բացի այդ, որոշ փորձագետներ հաստատում են, որ ԱՄՆ-ում տավարի միսը պարունակում է գյութանի պատրաստման համար անհրաժեշտ քանակությամբ ճարպ, և հրաժարվում էին ավստրալիական տավարի միս օգագործելուց։

Սենդայում կա մի ամբողջ խոհարարական շարք-փողոց՝ գյութան-դորի, որտեղ լեզուն տապակում են ածուխի վրա, մատուցում են բրնձի, քերած դայկոն բողկի հետ, միսո ապուրում և նույնիսկ շաքարավազով ցանված։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:Ճապոնական խոհանոց
Կատեգորիա:Ուտեստներ այբբենական կարգով
Եգիպտոս (հռոմեական նահանգ)

**Հռոմեական Եգիպտոս** (, ), պրովինցիա Հռոմեական կայսրությունում։ Հիմնադրվել է մ․թ․ա․ 30 թվականին, երբ Օկտավիանոսը (ապագա հռոմեական Օգոստոս կայսրը)  պարտության մատնեց Մարկոս Անտոնիոսին, գահընկեց արեց Կլեոպատրային և բռնակցեց նախկին Պտղոմեոսյան թագավորությունը Հռոմեական կայսրությանը։ Պրովինցիան զբաղեցնում էր ներկայիս Եգիպտոսի մեծ մասը՝ բացառությամբ Սինայի թերակղզու, որը հետագայում նվաճվեց Տրայանոսի կողմից։ Եգիպտոսը արևմուտքում սահմանակցում էր Կրետե և Կիրենաիկա պրովինցիաներին, իսկ արևելքում՝ Հուդեային (ապա՝ Արաբիա Պետրեա)։

Նահանգը ծառայում էր որպես կայսրության հացահատիկի կարևոր արտադրող և ուներ բավականին զարգացած քաղաքային տնտեսություն։ Եգիպտոսը Հռոմի արևելյան ամենահարուստ պրովինցիան էր և ամենահարուստ նահանգը Իտալիայից դուրս։ Նրա մայրաքաղաք Ալեքսանդրիայում էր գտնվում ամենամեծ նավահանգիստը, որը մեծությամբ երկրորդ քաղաքն էր Հռոմեական կայսրությունում։

Հռոմեական Եգիպտոսի բնակչության թիվը հայտնի չէ․ մոտավոր հաշվարկներով՝ այն տատանվում էր 4-8 միլիոնի միջև։

### Հռոմեական կառավարման համակարգը Եգիպտոսում
Գրավելով Պտղոմեոսյան թագավորությունը՝ Հռոմեական կայսրությունը զգալի փոփոխություններ կատարեց նրա կառավարման համակարգում։ Հռոմեական նվաճումից հետո նախևառաջ սկսեց ամրապնդվել հույների ու հելլենիզմի կարգավիճակը եգիպտական ազդեցությունների նկատմամբ։ Պահպանվեցին նախկին պտղոմեոսյան որոշ պաշտոններ, մի մասը ենթարկվեց փոփոխությունների, իսկ որոշ պաշտոնների դեպքում պահպանվեցին անվանումները, սակայն փոփոխվեցին ֆունկցիաները։

Հռոմեացիները Եգիպտոսում ներդրեցին կառավարման այնպիսի համակարգ, որի նպատակն էր՝ հասնել բարձր արդյունավետության ու մեծ եկամտի։ Եգիպտոսի պրեֆեկտը միաժամանակ պատասխանատու էր  լեգեոնների ու կոհորտների նկատմամբռազմական վերահսկողության, ֆինանսական հարցերի ու հարկահանության կազմակերպման և արդարադատության համակարգի կառավարման համար։

4-րդ դարի սկզբին կատարված ռեֆորմները հիմքեր ստեղծեցին Եգիպտոսի՝ ևս 250 տարվա հարաբերական բարգավաճման համար։ Ավելի արդյունավետ կառավարման համար Եգիպտոսը բաժանվեց մի քանի մանր պրովինցիաների, ի հայտ եկան քաղաքացիական ու ռազմական առանձին պաշտոնյաներ՝ պրեզեսը և դուքսը։ Պրովինցիան Արևելքի կոմսի վերահսկողության տակ էր և ենթարկվում էր այն դիոցեզին, որի կենտրոնը Անտիոքն էր Սիրայում։

Հուստինիանոս կայսրը 538 թ․ վերացրեց Եգիպտոս դիոցեզը և վերամիավորեց քաղաքացիական ու ռազմական գերատեսչությունները դուքսի պաշտոնում (քաղաքացիական հարցերով տեղակալը՝ պրեզես)՝ ի հակակշիռ եկեղեցու մեծացող ազդեցության։ Մինչ այդ տեղական ինքնավարության բոլոր մնացուկներն արդեն վերացել էին։ Զինվորականության ներկայությունն ավելի նկատելի էր, նրա ուժն ու ազդեցությունը՝ ավելի մեծ քաղաքների ու գյուղերի վրա։

## Ծանոթագրություններ

Կատեգորիա:Աֆրիկայի պատմական երկրներ
Կատեգորիա:Աֆրիկայի պատմություն
Կատեգորիա:Բյուզանդական կայսրություն
Կատեգորիա:Եգիպտոսի պատմություն ըստ ժամանակաշրջանի
Կատեգորիա:Հին Եգիպտոս
Կատեգորիա:Հին Հռոմի պատմություն
Կատեգորիա:Հռոմեական կայսրության պրովինցիաներ
Կատեգորիա:Հռոմեական կայսրություն
Կատեգորիա:Հռոմեական հանրապետության պրովինցիաներ
Կատեգորիա:Մ.թ.ա. 30
Էմի Թան

**Էմի Թան** (, , ), չինական ծագմամբ ամերիկացի գրող։ Նրա վեպերը նվիրված են դստեր և մոր փոխհարաբերություններին, Ամերիկայում չինացիների ինքնության խնդրին :

## Կենսագրություն
Ծնվել է 1952 թվականի փետրվարի 19 Ամերիկայում։ Ծնողները չինացի ներգաղթյալներ են։ Էմի Թանը մեծացել է Սան Ֆրանցիսկոյում։ 15 տարեկանում նա կորցրել է իր ավագ եղբորը և հորը` գլխուղեղի ուռուցքի պատճառով։ Այս ողբերգություններից հետո, մայրը Էմիի ու նրա կրտսեր եղբոր հետ տեղափոխվել են Եվրոպա։ Էմին հաճախել է հինգ քոլեջ։ նա աշխատել է որպես լեզվի զարգացման մասնագետ համայնքային ծրագրերում։։

## Արվեստի գործեր
### Վեպեր
* Ուրախության և հաջողության ակումբ (1989, կինոնկար Ուեյնա Վանա սցենարի հեղինակն է 1993
* Խոհանոցի Աստծո կինը () (1991)
* Հարյուր գաղտնի զգացմունք () (1995)
* Ոսկոր կտրողի դուստրը () (2001)
* Չթողնել որ ձուկը խորտակվի () (2005)
* Կույսերի կանոնները () (2011)
* Զարմանքի հովիտ () (2013)

### Ինքնակենսագրություն
* Ճակատագրին հակառակ. մտքերի գիրք () (2003, վերաթողարկվել է 2004)

## Ծանոթագրություններ

## Գրականություն
* Huntley E.D. Amy Tan: a critical companion. Westport: Greenwood Press, 1998
* Amy Tan/Harold Bloom, ed. Philadelphia: Chelsea House Publishers, 2000
* Snodgrass M.E. Amy Tan: a literary companion. Jefferson: McFarland, 2004
* Adams B. Amy Tan. Manchester; New York: Manchester UP, 2005
* Dong L. Reading Amy Tan. Santa Barbara: Greenwood Press, 2009

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կին վիպասաններ
Կատեգորիա:Ամերիկացի մանկագիրներ
Կատեգորիա:Ամերիկացի պատմվածքագիրներ
Կատեգորիա:Ամերիկացի սցենարիստներ
Կատեգորիա:Կին մանկագիրներ
Կատեգորիա:Պոստմոդեռնիստ գրողներ
Կատեգորիա:Արվեստի և գրականության ամերիկյան ակադեմիայի անդամներ
Խաչիկ Երիցյան

**Խաչիկ Մամիկոնի Երիցյան** (), հայ մանկավարժ, ԽՄԿԿ անդամ (1944), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Խաչիկ Երիցյանը ծնվել է 1918 թվականին, Շամշադինի շրջանի Ղըրղի (այժմ՝ Արծվաբերդ) գյուղում։ Միջնակարգ կրթությունն ստացել է հայրենի գյուղում։ Դպրոցում սովորելուն զուգընթաց 1935-1938 թվականներին աշխատել է գյուղի բնակչության անգրագիտության վերացման դպրոցում։ Միջնակարգն ավարտելուց հետո 1938 թվականին ընդունվել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետը։

Ինստիտուտը չավարտած Երիցյանը զորակոչվել է կարմիր բանակ և ծառայությունն սկսել 155-րդ հրաձգային բրիգադում։ Սեպտեմբերին Մարուխի լեռնանցքում տեղի ունեցող կատաղի մարտերում Երիցյանի գունդը ազատագրել է Կովկասի նախալեռները և Մարուխի սառցադաշտը։ Մարտերից մեկում Խաչիկը վիրավորվել է, տեղափոխվել հոսպիտալ և 1943 թվականին զորացրվել է բանակից։

Զորացրվելուց հետո Երիցյանը ավարտել է մանկավարժական ինստիտուտի աշխարհագրության ֆակուլտետը։ Աշխատել է «Ավանգարդ» թերթի խմբագրությունում որպես գրական աշխատող։ Մինչև կենսաթոշակի անցնելը աշխատել է Երևանի Օրջոնիկիձեի շրջանի № № 64, 47, 6 դպրոցների ուսմասվար։

1944 թվականին ընդունվել է ԽՄԿԿ շարքերը։

Պարգևատրվել է «Մարտական ծառայությունների համար», «Կովկասի պաշտպանության համար» և ուրիշ մեդալներով։

Խաչիկ Երիցյանը մահացել է 1993 թվականին։

## Պարգևներ
* «Մարտական ծառայությունների համար» մեդալ
* «Կովկասի պաշտպանության համար» մեդալ

## Ծանոթագրություններ

Կատեգորիա:«Կովկասի պաշտպանության համար» մեդալով պարգևատրվածներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Նաթանայել Ուեսթ

**Նաթանայել Ուեսթ** (, ), ամերիկացի գրող։

## Կենսագրություն
Նաթանայել Ուեսթը ծնվել է Կովինոյից հրեա ներգաղթյալ Մասկա  Վայնշտեյնի և Աննա Լազարևնա Վալեյնշտեյնի ընտանիքում, ովքեր ԱՄՆ են տեղափոխվել 1902 թվականին։ Սովորել է ընդհատումներով, բայց շատ է կարդացել, հետաքրքրվել է ֆրանսիացի սյուրռեալիստներով։ 1920-ական թվականներին Ուեսթի ծնողների ֆինանսական դրությունը վատանում է, նա զբաղվել է պատահական աշխատանքներով, սկսվել է Մեծ ճգնաժամը։ Զբաղվել է լրագրությամբ, սցենարներ է գրել կինոյի համար, աշխատակցել է Columbia Picturesի և Հոլլիվուդի հետ։

1940 թվականի դեկտեմբերի 22-ին Ուեստը և նրա կինը՝ Այլին Մաքքենին, ավտովթարի ենթարկվեցին Կալիֆոռնիայի Էլ Սենտրո քաղաքում, երբ վերադառնում էին Մեխիկոից Լոս Անջելես։

## Ճանաչում
Կենդանության ժամանակ ընդունված չլինելով ոչ գրականության մեջ և ոչ էլ կինոյում, 1957 թվականին Ուեսթը հայտնի դարձավ իր պոեզիայի լրիվ ժողովածուն հրատարակելուց հետո։ Հարոլդ Բլումը նրա «Սգացողների ընկերուհին» պատմվածքը համարել է XX-րդ դարի ամերիկյան արվեստի մեծագույն ձեռքբերում։  
﻿

## Ստեղծագործություններ
### Վեպեր
* «Բալսո Սնելլի տեսիլքները»/ The Dream Life of Balso Snell, 1931
* «Սգացողների ընկերուհին»/ Miss Lonelyhearts, 1933
* «Ամբողջ միլիոն կամ հաշվենկատ Լեմյուելա Պիտկինան» /A Cool Million: The Dismantling of Lemuel Pitkin, 1934
* «Մորեխների օրը»/ The Day of the Locust, 1939

### Պիեսներ
* «Նույնիսկ Ստիվենը» /Even Stephen 1934,
* «Բարի որս» /Good Hunting, 1938։

## Ծանոթագրություններ

Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:20-րդ դարի ամերիկացի վիպասաններ
Կատեգորիա:Մոդեռնիստ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:20-րդ դարի ամերիկացի գրողներ
Կատեգորիա:Ամերիկացի վիպասաններ
Կատեգորիա:20-րդ դարի գրողներ
Կատեգորիա:Ամերիկացի դրամատուրգներ
Կատեգորիա:Ավտոճանապարհային վթարներից զոհվածներ
Կատեգորիա:Ամերիկացի արձակագիրներ
Կատեգորիա:Ամերիկացի տղամարդ վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:Ամերիկացի կինոսցենարիստներ
Գիտե՞ս, մայրիկ, որտեղ եմ եղել

**«Գիտե՞ս, մայրիկ, որտե՞ղ եմ եղել»,** 2017 թվականին նկարահանված ռուսական լիամետրաժ մուլտֆիլմ, որի հեղինակն է Լևան Գաբրիաձեն՝ իր հոր, հայտնի սցենարիստ, նկարիչ, տիկնիկային թատրոնի տնօրեն Ռեզո Գաբրիաձեի մանկական հիշողությունների և նկարների մոտիվներով։ Արտադրվել է «Բազելևս» ստուդիայի կողմից` Ռուսաստանի Դաշնության Մշակույթի նախարարության աջակցությամբ։ Պրեմիերան տեղի է ունեցել 2018 թվականի ապրիլի 23-ին ԳՈՒՄ-ի ցուցասրահում և կինոդահլիճում։ Համաշխարհային վարձույթում հայտնվել է **Rezo** անվանումով։

## Սյուժե
Մուլտֆիլմը նկարահանվել է հետպատերազմյան Ծղալտուբո քաղաքում, Քութայիսիից ոչ հեռու։ Սրանք էսքիզներ են տասնամյա Ռեզոյի կյանքից, ում աշխարհում իրականությունը սերտորեն միահյուսվում է երևակայությունների ու երազանքների հետ։

Այս աշխարհում բնակվող կերպարների շարքում հանդիպում են Լև Տոլստոյը, Ստալինը, Լենինը, փոքրիկ Լենինը, որը դուրս է գալիս իր կրծքի շքանշանից, գրադարանի առնետ Իպոլիտը, գերեվարված գերմանացի սպան, հարազատները, Գաբրիաձեի ընկերներն ու թշնամիները։

## Ստեղծողներ

## Փաստեր
* Ֆիլմի գաղափարը ծագել է դեռևս 1990-ականների սկզբին։ Այդ ժամանակ Ռեզո Գաբրիաձեն հերոսների էսքիզներ է արել, իսկ Լևանը նկարահանել է իր հոր պատմած պատմությունները։ Նրանք վերադարձել են գաղափարին, երբ Լևանն արդեն աշխատել է «Բազելևս» ստուդիայում որպես ռեժիսոր։ Մոնտաժող Մարիա Լիխաչովայի հետ միասին նրանք բանավոր պատմություններից «ստեղծել են» ամբողջական պատմությունը։ Ռեզո Գաբրիաձեն նկարել է բոլոր հերոսներին և դեկորացիաները, որոնք այնուհետև ներկվել և անիմացվել են։
* Ֆիլմը կազմված է խառը տեխնիկայով նկարված մուլտիպլիկացիայից և համակարգչային վերադասավորումը (հայտնի է նաև որպես հարթ խամաճիկի մեթոդ, երբ կերպարին բաժանում են մասերի և առանձին-առանձին նկարում են շարժումները՝ տեղափոխելով մարմնի մասերը/ ռեկվիզիտը), որտեղ օգտագործվել է Ռեզո Գաբրիաձեի հետ տեսաագուցումները ():
* Ֆիլմում հաճախ լսվում է անդրկուլիսյան ծիծաղը, որը ձայնագրվել է փորձնական ցուցադրությունների ժամանակ։ Այն չեն կարողացել «Մաքրել» ձայնային ժապավենից և որոշել են թողնել։
* Առաջին աշխատանքը կինոյում Ռեզո Գաբրիաձեի «Անձնագիր» խորհրդա-ֆրանսիա-ավստրիա-իսրայելական բեմադրությունն է։
* Ֆիլմի հիմնական երաժշտական թեման ստեղծել և կատարել է կոմպոզիտոր Օլեգ Կարպաչյովը։ Ֆիլմում հնչում են նաև դասական երաժշտություն, ժողովրդական երգեր և մեղեդիներ։

## Մրցանակներ
* 2018 թվականին Լավագույն լիամետրաժ ֆիլմ՝ XXIII Անիմացիոն ֆիլմերի ռուսական բաց փառատոնի արդյունքներով (Սուզդալ)
* 2018, «Իկար» ազգային անիմացիոն մրցանակ
* 2018, Եվրոպական միջազգային կինոփառատոնի մրցանակ (Փարիզ)՝ լավագույն եվրոպական անկախ վավերագրական ֆիլմի համար (շնորհվել է Լևան Գաբրիաձեին)
* 2018, Ասիա-Խաղաղօվկիանոսյան կինոմրցանակ (Բրիսբեն) լավագույն անիմացիոն ֆիլմի համար
*2018, «Դափնու ճյուղ» ազգային մրցանակ լավագույն գեղարվեստական ֆիլմի համար։

## Քննադատություն

## Ծանոթագրություններ

## Արտաքին հղումներ
* Գիտե՞ս, մայրիկ, որտե՞ղ եմ եղել «Базелевс» կայքում
* 
* 

Կատեգորիա:2010-ականների ռուսերեն ֆիլմեր
Կատեգորիա:2017 մուլտֆիլմեր
Կատեգորիա:Ռուսական կենսագրական ֆիլմեր
Կատեգորիա:2018 ֆիլմեր
Սերը պատահում է

**«Սերը պատահում է»** (), 2009 թվականի ռոմանտիկ դրամա այն մասին, թե ինչպես կարողանալ մտերիմ մարդու մահվանից հետո ինքդ քո մեջ գտնել կյանքը շարունակելու ուժ։

## Սյուժե
Այս ֆիլմը, առաջին մեծության հոլիվուդյան աստղերի մասնակցությամբ, կնոջը կորցրած գրողի մասին է, որը գիրք է գրել այն մասին, թե ինչպես հաղթահարել դառնությունն ու դատարկությունը։ Նրա գիրքը դառնում է իսկական բեսթսելլեր։ Սեմինարներից մեկում նա ծանոթանում է երիտասարդ կնոջ հետ և հասկանում է, որ սիրում է նրան և ժամանակն է փոխել կյանքի մասին պատկերացումները։

## Դերերում
* Ջենիֆեր Էնիսթոն՝ *Էլոիզա Չենդլեր*
* Աարոն Էկհարտ՝ *Բյորք*
* Սաշա Ալեքսանդր՝ *Ջեսիկա*
* Մարտին Շին՝ *Բյորքի կնոջ հայրը*
* Ջուդի Գրիր՝ *Մարթի*
* Ջոն Քերոլ Լինչ՝ *Ուոլթեր*
* Միշել Հարիսոն՝ *Սինտիա*
* Ֆրենսիս Քոնրոյ՝ *Էլոիզայի մայրը*

## Հետաքրքիր փաստեր
* Ջոն Քերոլ Լինչը Ջենիֆեր Էնիսթոնի հետ նկարահանվել է «Լավ աղջիկը» դրամայում։
* Ի սկզբանե ֆիլմը ցանկացել են անվանել «Ճանապարհորդություն», բայց հետո որոշել են այն վերանվանել «Սերը պատահում է»։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2009 ֆիլմեր
Կատեգորիա:Relativity Media ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Բնօրինակում անաղբյուր հոդվածներ
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Կանադական դրամա ֆիլմեր
Կատեգորիա:Կանադական մելոդրամա ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն նահանգում
Կատեգորիա:Վաշինգտոն նահանգում նկարահանված ֆիլմեր
Փրփրադեզ ծովը (նկար)

**Փրփրադեզ ծովը**, Կարապետ Ադամյանի նկարներից, պատկերված է ծովի ալեկոծ վիճակը՝ թմբին նստած, ծովի ալեկոծությունը դիտող կնոջ կերպարով։ Կնոջ կերպարը օգնում է իմաստավորելու  մարդու և բնության փոխհարաբերությունը։

## Նկարագրություն
Կինը նստած է կիսադեմ դիրքով, գլխարկի տակից երևում է դեմքի փոքր հատվածը։ Նա կլանված դիտում է ծովի ալեկոծությունը և մտածմունքներով է տարված․ դա կարող է առիթ տալ զանազան խոհերի, ապրումների՝ կապված ծովի ամեհի տարերքի պոռթկումի հետ։ Կնոջ ներկայությունը կենդանություն է տալիս տեսարանին։

## Գեղարվեստական արտահայտչականություն
Ծովանկարը կատարված է այնպիսի վարպետությամբ և այնպիսի զգացմունքով, որ թվում է լավագույններից մեկը հրապարակի վրա եղած ծովանկարներից։ Այն արդեն իմպրեսիոնիստականմ հայեցողությամբ, վայրկենական տպավորությամբ ընկալված տեսարան չէ, այլ ծովի տարերքին խորամուխ, ալիքների կազմությունն ուսումնասիրած, դրանց պլաստիկ շարժմանը ծանոթ նկարչի ստեղծագործություև է։ Ալեկոծությունն ընկալված է որպես բնության անհաղթահարելի տարերքի բնական ընդվզում՝ իր հռնդյունի, մռնչյունի, մակընթացության և տեղատվության անհաղթահարելի ուժով։
Այս գործի գերազանցությունը նախորդ ստեղծագործությունների համեմատությամբ ակնբախ է նաև գեղարվեստական միջոցների առավելությամբ։ Ստեղծվել է առարկայական հատկության պատրանք, որի շնորհիվ ներդաշնակված է մարդու և բնության պատկերման ոճական միասնությունը։ Ծովն արդեն չի ընկալվում որպես լոկ գունային հարթություն, որպես պատկերի չեզոք ֆոն, այլ ընդգրկվում է որպես պատկերի շարժիչ ուժ՝ պատկերին գաղափարական բովանդակություն տալով։ Ադամյանը մարդկանց պատկերում, տարբեր դիրքերով, կեցվածքներով,  նաև ծովին համապատասխան վիճակով՝ հանգիստ, ալեկոծ, փոթորկոտ, մարդը և բնությունը ներդաշնակելով միմյանց։ Նա տարբեր գեղարվեստական միջոցներ է կիրառում՝ նկատի ունենալով օրվա պահը, լուսավորությունը, մոդելի դիրքը լույսի աղբյուրի հանդեպ
։

## Ծանոթագրություններ

Կատեգորիա:Կարապետ Ադամյանի նկարներ
Կատեգորիա:Հայաստանի ազգային պատկերասրահի նկարներ
Զատկի գառ

**Զատկի գառ**, Հին Կտակարանում Զատկի տոնին զոհաբերվող կենդանի։

## Հին Կտակարանի Զատիկը
Որպես Զատկի գառ ընտրել են մեկ տարեկան «անարատ» գառ կամ այծ։ Զատկի ընթրիքի համար օգտագործել են արական սեռի կենդանիներ, որոնց «զոհաբերել են առաջին ամսվա 14-րդ օրվա ավարտին (ավիվա)։ Զոհաբերված գառան արյամբ օծում էին տան դռների բարավորներն ու լայնադիր գերանները, որտեղ տեղի էր ունենում հացկերույթը։ Ի սկզբնե սպանդը տեղի էր ունենում տանը, բայց Երուսաղեմի տաճարի կառուցումից հետո սպանդը արդեն տեղի էր ունենում դրա դիմաց, այսպիսով դռների շրջանակներին այլևս չէին քսում զոհաբերական արյունը։ «այժմ դրանով ցողում էին զոհասեղանը».

Կենդանուն պատրաստում էին «ամբողջությամբ, առանց ոսկորների մասնատման, բաց կրակի վրա և մինչև լուսաբաց այն ուտում էին «շտապողականությամբ» (Ելք 12:11) առանց մնացորդների, թարմ հացով և դառը դեղաբույսերով։ Զատկի գառը կարելի էր ճաշակել միայն ընտանիքի հետ՝ պարտադիր հրավիրելով միայնակ և առանց ընտանիքի մարդկանց»։

Երեկոյան ընթրիքին մասնակցում են «ընտանիքի բոլոր անդամները, ինչպես նաև ծառաները, ստրուկները, հարևանները, անծանոթներն ու ճանապարհորդները։ Ընդ որում, նրանք պետք է հագնվեին ճանապարհային հագուստով, ամրացրած լինեն գոտիներով կամ որևէ այլ բանով»։ Այլազգի մարդիկ չէին կարող մասնակցել այս հացկերույթին՝ չանցնելով թլպատում։ Թլպատության ընդունումը նրանց թույլ է տվել «մասնակցել հավասարապես բոլորի հետ»։ Զատկի ընթրիքի համտեսումը հանդես է եկել որպես «Հին Կտակարանի ողջ պատմության գլխավոր իրադարձության վկայություն»՝ Եգիպտոսից հրեաների ելքի մասին։ Զատկի գառի մնացորդներն անհրաժեշտ էր այրել մինչև արևածագը։

Հիսուս Քրիստոսը «ավետարանիչների վկայությամբ, մի քանի անգամ իր աշակերտների հետ» Զատկի գառ է ճաշակել, այդ թվում` Խորհրդավոր ընթրիքի ժամանակ։

## Զատկի գառը քրիստոնեության մեջ
«Սուրբ հայրերի միահամուռ դատաստանով … Զատկի գառան կերպարով Հին Կտակարանի մարգարեները տեսան ապագա տառապյալ Փրկչին»։ Այլ կերպ ասած՝ Զատկի գառը Հիսուս Քրիստոսի զոհաբերության նախատիպն է։

## Զատկի գառը հուդայականության մեջ
Հուդայականության Զատկի գառան զոհաբերության ծեսը դադարել է այն բանից հետո, երբ Երուսաղեմի տաճարը հռոմեացիների կողմից 70 թվականին ոչնչացվել է։ «Հուդայականության Զատկի կատարման ժամանակակից ծիսակարգում … առկա են ելքի մասին ընթերցումներ, աղոթքներ և պատմվածքներ այդ իրադարձության մասին, իսկ ընթրիքի ժամանակ Զատկի գառան հիշատակին կարգադրված է ուտել մի փոքր կտոր խորոված միս»։

Զատկի գառ բերելը և զոհաբերելը շարունակում է գործել Իսրայելում սամարացիների մի փոքր (մոտ 1000 մարդ) աղանդում։

## Ծանոթագրություններ

Կատեգորիա:Աստվածաշունչ
Կատեգորիա:Քրիստոնեություն
Դեյվիդ Աակեր

**Դեյվիդ Աակեր** (), մարքեթինգի, գովազդի և բրենդինգի մասնագետ, պրոֆեսոր։ Ծնվել է 1938 թվականին ԱՄՆ-ի Հյուսիսային Դակոտա նահանգի Ֆարգո քաղաքում։

## Կենսագրություն
Դեյվիդ Աակերը կառավարման բակալավրի կոչում է ստացել «MIT Sloan» մենեջմենթի դպրոցում։ Ընդունվել է Սթենֆորդի համալսարան, որտեղ ստացել է մագիստրոսի աստիճան՝ վիճակագրության բնագավառում և դարձել գիտությունների դոկտոր՝ գործնական ադմինիստրացիայի ոլորտում։

1981 թվականից դասավանդել է մարքեթինգային ռազմավարություններ, իսկ 1994 թվականից Կալիֆոռնիայի համալսարանի (Բերկլի)  բիզնես-դպրոցում ուսուցանել է մարքեթինգ։ Այժմ խորհրդատվություն է տալիս ամերիկյան և եվրոպական առաջատար ընկերություններին։ Դասախոսություններ է կարդում ԱՄՆ-ում, Եվրոպայում, Ասիայում։ «Prophet Brand Strategy» ընկերության փոխնախագահն է, «Dentsu Inc»-ի խորհրդականը, «Haas» բիզնես-դպրոցի վաստակավոր պրոֆեսորը։

## Ձեռքբերումներ
Դեյվիդ Աակերը բրենդինգը բարձրացրել է հասկացողության լրիվ ուրիշ մակարդակի վրա։ Դեռ 1980 թվականին նա առաջարկել է բրենդի կապիտալը գնահատել որպես ընկերության ռազմավարական ակտիվ։ Այս առաջարկը ընդունվել է ողջ աշխարհի կողմից ևզարգանում է մինչ օրս։ Նա ձևակերպել է բրենդինգի կարևորագույն մի քանի բանաձևերը։ Մարքեթինգի մասին գրքերի ժամանակակից հեղինակներից շատերը հենվում են Աակերի մշակումների վրա։

Նա գրել է ավելի քան 100 հոդված, որոնք տպագրվել են ամերիկյան և եվրոպական գովազի և մարքեթինգի առաջատար թերթերում։ «The Journal of Marketing» և «California Management Review» ամսագրերում հրապարակած հոդվածների համար արժանացել է մրացանակների։ 2007 թվականին հայտնվել է մարքեթինգի և բիզնեսի ոլորտում ամենաազդեցիկ մարդկանց հնգյակում։

## Մրցանակներ
Դեյվիդ Աակերը արժանացել է երեք մրցանակի՝ «The Paul D. Converse Award»՝ մարքեթինգի գիտության մեջ ունեցած ներդրման համար, «The Buck Weaver Award»՝ մարքեթինգի տեսության և պրակտիկայի բնագավառում ունեցած ձեռքբերումների համար, «The Vijay Mahajan Award»՝ մարքեթինգի ռազմավարության մեջ ունեցած ներդրման համար։ Բացի այդ, արժանացել է երկու մրցանակի՝ «The Journal of Marketing» և «California Management Review» ամսագրերում հրապարակված հոդվածների համար։

## Ծանոթագրություններ

## Արտաքին հղումներ
* http://readly.ru/author/2362/
* https://en.wikipedia.org/wiki/David_Aaker

Կատեգորիա:Ամերիկացի գործարարներ
Կատեգորիա:Ամերիկացի գրողներ
Կատեգորիա:Ամերիկացի տնտեսագետներ
Կատեգորիա:Բնօրինակում անաղբյուր հոդվածներ
Կատեգորիա:Գիտությունների դոկտորներ
Շոկոլատին

**Շոկոլատին**, շոկոլադով ֆրանսիական հացաբուլկեղեն։ «chocolatine», «pain au chocolat». ֆրանսիական անվանումների տարբերակներ, որոնք բառացի թարգմանվում են որպես «շոկոլադով հաց» կամ «շոկոլադով բուլկի»։ Իրենից ներկայացնում է շոկոլադային միջուկով շերտավոր խմորից ռոլլ։ Շոկոլադով այսպիսի բուլկիները առավել հատնի են Ֆրանսիայի հարավ-արևելքում և Կանադայում։ Պատրաստվում են այն խմորից, որից պատրաստում են նաև կրուասանները։ Հաճախ վաճառվում են տաք վիճակով կամ անմիջապես վառարանից հանելուց հետո։ Բուլկիները կարելի է գտնել հացի փուռերում կամ սուպերմարկետներում։

## Անվան ծագում
Ֆրանսիացիների կարծիքով, բուլկիների անվան ձևավորմանը նպաստել են անգլիացիները։ Այսպես, 15-րդ դարում նավաստիները, իջնելով Աքվիտանիայում, խնդրում են հացթուխին հացի մեջ դրված շոկոլադ՝ chocolate in bread պատրաստել, որը ֆրանսիացիները կրճատել են մինչև «chocolate in»: Այսպես էլ առաջացել է Շոկոլատին անվանումը։

Կա նաև այլ բացատրություն, ըստ որի բուլկիները Ֆրանսիա են բերվել ավստրիացի ձեռնարկատեր Ավգուստ Զանգի կողմից 1830-ական թվականներին։

## Այլ անվանումներ
Ֆրանսիայում քաղցրեղենի անվանումը տատանվում է կախված շրջանից.

* Օ դե Ֆրանսում և Էլզասում օգտագործվում է «petit pain au chocolat» բառը - շոկոլադով փոքր բուլկի։
* Կենտրոնական Ֆրանսիայում և Փարիզում օգտագործվում է «pain au chocolat» բառը - շոկոլադով բուլկի։
* Ֆրանսիայի հարավ-արևելքում և Կանադայում օգտագործվում է «chocolatine» բառը - շոկոլատին։
* Լոթարինգիայում օգտագործվում է «croissant au chocolat» բառը - շոկոլադով կրուասան։

## Իրացում
Շոկոլատինը վաճառվում է սուպերմարկետներում և ամենօրյա պահանջարկի ապրանքների խանութներում կամ հրուշակեղենի խանուներում

* Թունիսում, Ալժիրում, Մարոկկոյում, Նիդեռլանդներում, Բելգիայում, Նորվեգիայում, Իռլանդիայում, Դանիայում և Մեծ Բրիտանիայում վաճառվում է հացի խանութների, սուպերմարկետների և սրճարանների մեծ մասում։
* Գերմանիայում դրանք վաճառվում են ավելի հազվադեպ, քան շոկոլադե կրուասանները, բայց երկուսն էլ կոչվում են «Schokoladencroissant»
* ԱՄՆ-ում և հաճախ Կանադայում դրանք սովորաբար անվանում են «շոկոլադե կրուասան»։
* Բելգիայի Ֆլանդրիա մարզում դրանք վաճառվում են հացաբուլկեղենի խանութների մեծ մասում և կոչվում են «chocoladekoek» կամ «chocoladebroodje»:
* Պորտուգալիայում և Իսպանիայում դրանք վաճառվում են հացի փուռերում և սուպերմարկետներում և կոչվում են նապոլիտաններ (այսինքն՝ Նեապոլից)։
* Մեքսիկայում դրանք առավել հաճախ հանդիպում են հացաբուլկեղեններում և սուպերմարկետներում և հայտնի են որպես շոկոլադե կոնֆետներ։
* Ավստրալիայում և Նոր Զելանդիայում դրանք սովորաբար անվանում են «շոկոլադային կրուասաններ» վաճառվում են թարմ թխված վիճակով հացի փուռերի և սուպերմարկետների մեծ մասում

## Շոկոլատինը մշակույթում
Ֆրանսիական քաղցրեղենին են նվիրվում հետևյալ երգերը.

* *Le Petit Pain au chocolat - Ջո Դասսեն* (1968) ;
* *Pain au chocolat* - «IAM» խումբ (2013) ;
* *Les Petits pains au chocolat* - Շառլ Ազնավուր (2015)

## Ծանոթագրություններ

## Աղբյուրներ
* https://meduza.io/shapito/2018/05/25/shaverma-ili-shaurma-frantsuzskaya-versiya-mestnye-deputaty-ne-mogut-reshit-kak-nazyvat-bulochku-s-shokoladom
*https://www.pinterest.at/pin/113575221833705219/

Կատեգորիա:Հացամթերք
Կատեգորիա:Հրուշակեղեն
Կատեգորիա:Ուտեստներ այբբենական կարգով
Մեհերրեմ Ալիև

**Մեհերրեմ Աբիշ օղլու Ալիև** (, ), Ադրբեջանի գեներալ-գնդապետ, Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ (2019 – 2023)։ Ներկայումս նա Բելառուսի Հանրապետությունում Ադրբեջանի Հանրապետության արտակարգ և լիազոր դեսպանն է։

## Կենսագրություն
Մահարրամ Ալիևը ծնվել է 1951 թվականի հոկտեմբերի 20-ին Նախիջևանի Ինքնավար Հանրապետության Շարուրի շրջանի Մախթա գյուղում։ Նա 1973 թվականից ծառայել է ներքին գործերի մարմիններում։

1978 թվականին ավարտել է Մոսկվայի միջնակարգ հատուկ միլիցիայի դպրոցը։ Դպրոցն ավարտելուց հետո նա սկսել է աշխատել քաղաքի ոստիկանության 131-րդ բաժանմունքում։ 1980-1992 թվականներին աշխատել է Բաքվի շրջանային ոստիկանության վարչությունների քրեական հետաքննության կառույցներում տարբեր պաշտոններում։

1985 թվականին ավարտել է ԽՍՀՄ ՆԳՆ Համամիութենական իրավաբանական ինստիտուտը։ Նա աշխատել է Բաքվի Նիզամիի, Սաբունչուի, Խաթայիի, Սաբայիլ շրջանների ոստիկանության բաժանմունքներում։

1993-2007 թվականներին եղել է Բաքվի ոստիկանության գլխավոր վարչության պետ։ 2007-2011 թվականներին նա աշխատել է որպես Տաջիկստանում Ադրբեջանի արտակարգ և լիազոր դեսպան։

Ադրբեջանի Հանրապետության Նախագահի 2012 թվականի նոյեմբերի 30-ի հրամանագրով նրան շնորհվել է գեներալ-լեյտենանտի զինվորական կոչում։

ԱՀ Նախագահի 2017 թվականի հունիսի 5-ի հրամանով նա նշանակվել է ԱՀ արդարադատության նախարարի տեղակալ։

2019 թվականի նոյեմբերին նա նշանակվել է Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ։

## Ծանոթագրություններ